ટ્રેન રોકાઈ તે પહેલા જ મેં ડાયરી કાઢી અને તેમનુ નામ પુછ્યુ હતુ.હું બંનેના નામ ભુલવા માંગતી ન હતી.કારણકે નેતાઓ અંગે મારા મનમાં જે પ્રકારની છાપ હતી તે આ બંને વ્યક્તિઓએ બદલી નાંખી હતી.રાજકારણીઓ અંગે મારે મારા વિચારો બદલવા પડે તેવી સ્થિતિ હતી.પહેલા નેતાનુ નામ હતુ શંકરસિંહ વાઘેલા અને બીજા નેતાનુ નામ હતુ નરેન્દ્ર મોદી.બંને માટે મેં આસામના એક અખબારમાં જે તે સમયે લેખ લખ્યો હતો.જેનો આશય આ ગુજરાતી નેતાઓ પ્રત્યે મારુ સન્માન જાહેર કરવાનો હતો.જેમણે અમારા માટે પોતાની સુવિધાની પરવા કરી ન હતી.તે વખતે મને અંદાજ ન હતો કે તેઓ રાજકારણમાં બહુ લાંબી મુસાફરી કરવાના છે.